Oʻzbekiston Respublikasi Hukumatining ayrim qarorlariga pedagoglarni attestatsiyadan oʻtkazish, kasbiy sertifikatlash va ragʻbatlantirish tizimini takomillashtirishga qaratilgan oʻzgartirish va qoʻshimchalar kiritish toʻgʻrisida
(resolution, 2025-02-28)

Oʻzbekiston Respublikasi Prezidentining “Maktabgacha va maktab taʼlimi vazirligi hamda uning tizimidagi tashkilotlar faoliyatini samarali tashkil etish chora-tadbirlari toʻgʻrisida” 2023-yil 26-maydagi PF-79-son Farmoniga muvofiq pedagoglarga malaka toifalarini berish hamda ularni ragʻbatlantirish tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Maktabgacha va maktab taʼlimi vazirligi hamda uning tizimidagi tashkilotlar faoliyatini samarali tashkil etish chora-tadbirlari toʻgʻrisida” 2023-yil 26-maydagi PF-79-son Farmoniga muvofiq xalqaro standartlar asosida malaka sertifikatini olgan pedagog kadrlarga tarif stavkalarining amaldagi miqdorlariga nisbatan 70 foiz miqdorida qoʻshimcha haq toʻlanishi belgilanganligi maʼlumot uchun qabul qilinsin. 2. Belgilansinki, 2025-yil 1-sentabrga qadar: a) navbatdagi majburiy attestatsiyaga jalb etilmagan, shuningdek, attestatsiyadan oʻtganlik muddati tugagan va amaldagi malaka toifasi saqlanib qolgan quyidagi pedagoglar majburiy attestatsiyaga jalb etilmaydi hamda ularga amaldagi malaka toifasi (lavozimi) boʻyicha haq toʻlanadi: oliy malaka toifasiga (bosh oʻqituvchi lavozimiga) ega boʻlganidan soʻng ushbu toifani (lavozimni) 15 yil davomida saqlab kelgan va uzluksiz ish stajiga ega boʻlgan; pedagogik faoliyat boʻyicha 25 yil va undan koʻp ish stajiga ega boʻlgan; yoshga doir pensiyaga chiqishi uchun 5 yildan koʻp boʻlmagan vaqt qolgan; pedagogik faoliyat bilan shugʻullanayotgan pensiya yoshiga toʻlgan pedagoglar; b) quyidagi talablardan biriga javob beradigan pedagoglarga toʻgʻridan-toʻgʻri malaka toifasi (lavozimi) beriladi: pedagogik faoliyat boʻyicha 25 yil va undan koʻp ish stajiga ega boʻlgan pedagoglarga — ularning amaldagi malaka toifasi (lavozimi); yoshga doir pensiyaga chiqishi uchun 5 yildan koʻp boʻlmagan vaqt qolgan pedagoglarga — ularning amaldagi malaka toifasi (lavozimi); oliy malaka toifasiga (bosh oʻqituvchi lavozimiga) ega boʻlganidan soʻng ushbu toifani (lavozimni) 15 yil davomida saqlab kelgan va uzluksiz ish stajiga ega boʻlgan pedagoglarga — oliy malaka toifasi (bosh oʻqituvchi lavozimi). Bunda pedagoglar oʻz xohishiga koʻra navbatdan tashqari attestatsiyadan oʻtib, malaka toifasi (lavozimi) oshirilgan taqdirda, ularga yangi tasdiqlangan malaka toifasi (lavozimi) boʻyicha sertifikatning amal qilish muddati davomida haq toʻlanadi. 3. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: taʼlim tashkilotlarida faoliyat yuritayotgan musiqa madaniyati va jismoniy tarbiya fani pedagoglari, pensiya yoshidagi pedagoglar hamda oliy maʼlumotga ega boʻlmagan pedagoglarni attestatsiyadan oʻtkazish; Maktabgacha va maktab taʼlimi vazirligi tizimida faoliyat yuritayotgan malakali pedagog kadrlar va ilgʻor xodimlarni ragʻbatlantirish; Maktabgacha va maktab taʼlimi vaziri jamgʻarmasi faoliyatini takomillashtirish. 4. Maktabgacha va maktab taʼlimi vazirligi Oliy taʼlim, fan va innovatsiyalar vazirligi bilan birgalikda 2025/2026 oʻquv yilidan boshlab taʼlim tashkilotlarida faoliyat yuritayotgan musiqa madaniyati va jismoniy tarbiya fani pedagoglari, pensiya yoshidagi pedagoglar hamda oliy maʼlumotga ega boʻlmagan pedagoglar belgilangan tartibda attestatsiyadan oʻtkazilishini taʼminlasin. 5. Maktabgacha va maktab taʼlimi vazirligi boshqa manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov hamda maktabgacha va maktab taʼlimi vaziri H.Oʻ. Umarova zimmasiga yuklansin. 1. Vazirlar Mahkamasining 2017-yil 15-martdagi 140-son qarori bilan tasdiqlangan Umumiy oʻrta taʼlim toʻgʻrisidagi nizom quyidagi mazmundagi 331-band bilan toʻldirilsin: “331. Umumtaʼlim muassasalarida oʻquvchilarning bilim, koʻnikma va malakalarini baholash boʻyicha bosqichma-bosqich mezonlarga asoslangan (formativ va summativ) baholash tizimi joriy etiladi. Mezonlarga asoslangan (formativ va summativ) baholash tizimini joriy etish tartibi Oʻzbekiston Respublikasi Maktabgacha va maktab taʼlimi vazirligi tomonidan belgilanadi”. 2. Vazirlar Mahkamasining “Prezident maktablari toʻgʻrisida nizomni tasdiqlash haqida” 2019-yil 25-iyundagi 526-son qarorida: a) 2-band quyidagi tahrirda bayon etilsin: “2. Oʻzbekiston Respublikasi Iqtisodiyot va moliya vazirligi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligining buyurtmanomasiga asosan Oʻzbekiston Respublikasi Davlat budjetining parametrlari doirasida har yili Prezident maktablarining joriy faoliyati xarajatlarini qoplash uchun zarur mablagʻlar ajratilishini nazarda tutsin”; b) ilovada: 4-band quyidagi tahrirda bayon etilsin: “4. Prezident maktablari bevosita Oʻzbekiston Respublikasi Maktabgacha va maktab taʼlimi vazirligi (keyingi oʻrinlarda — vazirlik) huzuridagi Ixtisoslashtirilgan taʼlim muassasalari agentligiga (keyingi oʻrinlarda — Agentlik) boʻysunadi. Agentlik Prezident maktablari faoliyatiga umumiy rahbarlik qiladi va nazoratni amalga oshiradi. Agentlik Prezident maktablari faoliyatini umumiy muvofiqlashtiradi, jumladan, ularning faoliyatini metodik va axborot-tahliliy jihatdan taʼminlash boʻyicha chora-tadbirlarni amalga oshiradi”; 9-bandning toʻrtinchi xatboshisidagi “xalq taʼlimi” soʻzlari “maktabgacha va maktab taʼlimi” soʻzlari bilan almashtirilsin; 10-bandda: oltinchi xatboshi quyidagi tahrirda bayon etilsin: “Agentlik hamda boshqa davlat organlari va tashkilotlari tomonidan davlat siyosati, ijtimoiy-madaniy, maktabgacha va maktab taʼlimi sohasidagi muhim masalalarni muhokama qilish va dolzarb muammolarni hal etishga bagʻishlangan yigʻilishlarda, majlislarda va boshqa tadbirlarda belgilangan tartibda ishtirok etish”; yettinchi xatboshidagi “vazirlikning” soʻzi “Agentlikning” soʻzi bilan almashtirilsin; toʻqqizinchi xatboshi quyidagi tahrirda bayon etilsin: “sogʻlom ovqatlantirishni tashkil etish va maktab formasini xarid qilish uchun qonunchilik hujjatlari bilan belgilangan tartibda tadbirkorlik subyektlari bilan shartnoma tuzish”; 11-bandning toʻrtinchi xatboshisidagi, 17 va 18-bandlarning ikkinchi xatboshilaridagi, 62-banddagi hamda 69-banddagi “vazirlik” soʻzi “agentlik” soʻzi bilan almashtirilsin; 46-band quyidagi tahrirda bayon etilsin: “46. Agentlik tegishlicha Qoraqalpogʻiston Respublikasi, viloyatlar va Toshkent shahridagi Prezident maktablarini maʼmuriy-boshqaruv xodimlari va pedagog kadrlar bilan toʻldirishni taʼminlaydi”; 48-bandning birinchi xatboshisi quyidagi tahrirda bayon etilsin: “48. Mazkur Nizom doirasida oʻtkaziladigan tanlov ishtirokchilari Oʻzbekiston Respublikasi fuqarolari va fuqaroligi boʻlmagan, davlat va ingliz tillarini yaxshi biladigan, oliy maʼlumotli, belgilangan tartibda attestatsiyadan oʻtgan, agentlik tomonidan belgilanadigan boshqa malaka talablariga javob beradigan shaxslar boʻlishi lozim”; 49-banddagi “ishchi organ” soʻzlari “Agentlik” soʻzi bilan almashtirilsin; 50-band quyidagi tahrirda bayon etilsin: “50. Tanlovni oʻtkazish uchun Tanlov komissiyasi tuziladi. Tanlov komissiyasi tarkibi Agentlik direktorining buyrugʻi bilan tasdiqlanadi”; quyidagi mazmundagi 661-band bilan toʻldirilsin: “661. Davlat budjeti mablagʻlari hisobidan Prezident maktablarining mahalliy oʻqituvchilariga ularning tarif stavkasiga nisbatan 350 foiz miqdorida har oylik qoʻshimcha ustama toʻlanadi. Bunda ustama pedagoglar tomonidan quyidagi shartlarning barchasi bajarilgan taqdirda toʻlanadi: Kembrij (Cambridge Assessment International Education) xalqaro taʼlim dasturlari asosida dars beriladigan fanlarni oʻqitish boʻyicha 3 ta (Introductory, Extension, Marking (Focus on Assessment yoki Focus on Teaching) kursni muvaffaqiyatli tugatish va bu haqida tegishli sertifikat olish; Prezident maktablarida kamida bir yillik ish stajiga va chet tilini bilish boʻyicha kamida S1 darajadagi yoki unga tenglashtirilgan mos darajadagi xalqaro sertifikatga ega boʻlish”; 73-bandda: quyidagi mazmundagi uchinchi xatboshi bilan toʻldirilsin; “Agentlik huzuridagi Iqtidorli yoshlarni qoʻllab-quvvatlash jamgʻarmasi mablagʻlari”; uchinchi va toʻrtinchi xatboshilar tegishlicha toʻrtinchi va beshinchi xatboshilar deb hisoblansin; 74 va 75-bandlardagi tegishli kelishikdagi “vazirlik” soʻzi tegishli kelishikdagi “Agentlik” soʻzi bilan almashtirilsin; 77-band quyidagi tahrirda bayon etilsin: “77. Prezident maktablarini qayta tashkil etish yoki tugatish, qoidaga koʻra, oʻquv yilining oxirida amalga oshiriladi, bunda Qoraqalpogʻiston Respublikasi Maktabgacha va maktab taʼlimi vazirligi, viloyatlar va Toshkent shahar maktabgacha va maktab taʼlimi boshqarmalari oʻquvchilarning ota-onalari (qonuniy vakillari) bilan kelishilgan holda, ularni boshqa umumtaʼlim muassasalariga oʻtkazish uchun javobgarlikni oʻz zimmalariga oladi”; 2-ilovada: 5-bandning “j” kichik bandi quyidagi tahrirda bayon etilsin: “j) pedagogning ingliz tilini bilish darajasini belgilovchi CEFR B2 yoki undan yuqori darajadagi, ingliz tili fani oʻqituvchilari uchun esa CEFR C1 yoki undan yuqori darajadagi milliy yoki xalqaro tan olingan sertifikati boʻlsa, asosiy ish haqining 60%”; 7-bandda: birinchi xatboshidan “(ijrochi direktor, oʻquv ishlari boʻyicha direktor, direktor oʻrinbosarlari)” soʻzlari chiqarib tashlansin; “a” kichik bandi quyidagi tahrirda bayon etilsin: “a) rahbar xodimning ingliz tilini bilish darajasini belgilovchi CEFR B2 yoki undan yuqori darajadagi milliy va xalqaro tan olingan sertifikati boʻlsa, asosiy ish haqining 60%”; 8-bandning birinchi xatboshisidan “(ijrochi direktor, oʻquv ishlari boʻyicha direktor, direktor oʻrinbosarlari)” soʻzlari chiqarib tashlansin; 9-bandning “a” kichik bandi quyidagi tahrirda bayon etilsin: “a) oʻquv-yordamchi xodimning ingliz tilini bilish darajasini belgilovchi CEFR B2 yoki undan yuqori darajadagi milliy va xalqaro tan olingan sertifikati boʻlsa, asosiy ish haqining 50%”; 10-bandning oʻninchi va oʻn birinchi xatboshilari quyidagi tahrirda bayon etilsin: “Prezident maktabi direktorini ragʻbatlantirish va qoʻshimcha ustama haqi belgilash agentlik direktori tomonidan amalga oshiriladi. Agentlik ragʻbatlantirish va qoʻshimcha ustama haqi belgilash toʻgʻriligini nazorat qiladi va buning uchun javobgar hisoblanadi”; 11-band quyidagi tahrirda bayon etilsin: “11. Prezident maktablari xodimlarini ragʻbatlantirish va qoʻshimcha ustama haq toʻlash Oʻzbekiston Respublikasi Davlat budjeti hisobidan, Agentlik huzuridagi Iqtidorli yoshlarni qoʻllab-quvvatlash jamgʻarmasi mablagʻlari, homiylik xayriyalari hamda qonunchilik hujjatlarida taqiqlanmagan boshqa manbalar hisobidan amalga oshiriladi”; 12 va 13-bandlardagi “vazirlikka” soʻzi “Agentlikka” soʻzi bilan almashtirilsin; 4-ilova oʻz kuchini yoʻqotgan deb hisoblansin. 3. Vazirlar Mahkamasining “Oʻquvchilarni psixologik-pedagogik qoʻllab-quvvatlash ishlarini yanada takomillashtirish toʻgʻrisida” 2019-yil 12-iyuldagi 577-son qarorida: a) 3-bandning uchinchi xatboshisi chiqarib tashlansin; b) 2-ilova oʻz kuchini yoʻqotgan deb hisoblansin. 4. Vazirlar Mahkamasining 2019-yil 30-sentabrdagi 823-son qarori bilan tasdiqlangan Umumiy oʻrta taʼlim muassasalarining oʻrnak koʻrsatgan xodimlarini ragʻbatlantirishning direktor jamgʻarmasini tashkil etish va uning mablagʻlaridan foydalanish tartibi toʻgʻrisida nizomning 33-bandi quyidagi tahrirda bayon etilsin: “33. Umumtaʼlim muassasalari xodimlariga moddiy yordam xodimning oʻzi yoki yaqin qarindoshi (otasi, onasi, turmush oʻrtogʻi, farzandi) vafot etganda, ogʻir kasallikka chalinganda, xodim tabiiy ofatdan zarar koʻrganda koʻrsatiladi. Bunda kalendar yili davomida bir xodimga toʻlanadigan moddiy yordamlarning jami miqdori uning lavozim maoshi (oʻqituvchining tarif stavkasi) miqdorining ikki barobaridan oshirilishiga yoʻl qoʻyilmaydi”. 5. Vazirlar Mahkamasining “Ijod maktablari va ixtisoslashtirilgan maktablar faoliyatini yanada takomillashtirish chora-tadbirlari toʻgʻrisida” 2020-yil 11-martdagi 141-son qarorida: a) 2-bandning ikkinchi va uchinchi xatboshilaridagi “Vazirlar Mahkamasi huzuridagi Prezident, ijod maktablari va ixtisoslashtirilgan maktablarni rivojlantirish agentligi” soʻzlari “Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi” soʻzlari bilan almashtirilsin; b) 10-band quyidagi tahrirda bayon etilsin: “10. Oʻzbekiston Respublikasi Ichki ishlar vazirligi, Tashqi ishlar vazirligi vakolatlari doirasida Agentlik buyurtmalari boʻyicha jalb etiladigan xorijiy oʻqituvchilar va mutaxassislarga, shuningdek, ularning oila aʼzolariga kirish vizalarining rasmiylashtirilishini, belgilangan tartibda koʻp martalik vizalar berilishi va uzaytirilishini, shuningdek, ularning yashash manzillari boʻyicha vaqtinchalik roʻyxatdan oʻtkazilishi hamda uning muddati uzaytirilishini taʼminlasin”; v) 1-ilovada: nomidagi “Vazirlar Mahkamasi huzuridagi Prezident, ijod maktablari va ixtisoslashtirilgan maktablarni rivojlantirish agentligi” soʻzlari “Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi” soʻzlari bilan almashtirilsin; izohda: beshinchi xatboshi quyidagi tahrirda bayon etilsin: “*** Fakultativ mashgʻulotlar:”; quyidagi mazmundagi oltinchi va yettinchi xatboshilar bilan toʻldirilsin: “ixtisoslashtirilgan maktablarda — musiqa, tasviriy sanʼat va chizmachilik, texnologiya, jismoniy tarbiya fanlari, shaxmat mashgʻulotlari, sunʼiy intellekt, robototexnika, agrotexnologiya, nanotexnologiya, biotexnologiya, IELTS, TOEFL va SAT; ijod maktablarida — musiqa, sanʼat (ART), texnologiya (robototexnika), jismoniy tarbiya fanlari darslardan keyin oʻqitiladi”; oltinchi va yettinchi xatboshilar tegishlicha sakkizinchi va toʻqqizinchi xatboshilar deb hisoblansin; g) 2-ilovada: nomidagi “Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi” soʻzlari “Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi” soʻzlari bilan almashtirilsin; “Taʼlim muassasasining nomi” ustuni quyidagi tahrirda bayon etilsin: 6. Vazirlar Mahkamasining “Maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari pedagog kadrlarini attestatsiyadan oʻtkazish tartibini takomillashtirish chora-tadbirlari toʻgʻrisida” 2021-yil 17-sentabrdagi 572-son qarorida: a) 3-bandning toʻrtinchi xatboshisi quyidagi tahrirda bayon etilsin: “nodavlat taʼlim tashkilotlarining pedagog kadrlarini ham attestatsiyadan oʻtkazish va malaka toifasi berish”; b) 6-band oʻz kuchini yoʻqotgan deb hisoblansin; v) 61-bandning uchinchi xatboshisidagi “sertifikat” soʻzi “belgilangan ball” soʻzlari bilan almashtirilsin; g) 1-ilovada: 1-bandning birinchi xatboshisi quyidagi tahrirda bayon etilsin: “1. Ushbu Nizom davlat maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari (keyingi oʻrinlarda — taʼlim tashkilotlari) pedagog va psixolog kadrlarini (keyingi oʻrinlarda — pedagog kadrlar) attestatsiyadan oʻtkazish tartibini belgilaydi”; 4-bandning ikkinchi xatboshisi quyidagi tahrirda bayon etilsin: “Ilgari attestatsiyadan oʻtmagan ishga yangi qabul qilingan pedagog kadrlar yoki oliy taʼlim tashkilotlarini bitirib birinchi bor ishga kirgan pedagog kadrlar kasbiy faoliyatiga uch yil toʻlgandan soʻng navbatdagi majburiy attestatsiyadan oʻtkaziladi (magistraturani tugatganlar bundan mustasno)”; 5-band quyidagi tahrirda bayon etilsin: “5. Attestatsiyaga taʼlim tashkilotlarining barcha pedagog kadrlari jalb etiladi. Kasbiy taʼlim tashkilotlarining ishlab chiqarish taʼlimi ustalarini attestatsiyadan oʻtkazish tartibi Oliy taʼlim, fan va innovatsiyalar vazirligi tomonidan belgilanadi va ularga malaka toifalari beriladi”; 6-bandda: uchinchi — oltinchi xatboshilar chiqarib tashlansin; yettinchi — oʻn beshinchi xatboshilar tegishlicha uchinchi — oʻn birinchi xatboshilar deb hisoblansin; toʻqqizinchi xatboshi quyidagi tahrirda bayon etilsin: “respublika va chet el davlatlariga oʻqishga, qayta tayyorlash va malaka oshirish kurslariga yuborilgan pedagog kadrlar, ular chet elda boʻlgan davrda. Ushbu pedagoglarning malaka toifalari navbatdagi tashkil etiladigan malaka sinovlarigacha saqlanadi”; 8-band quyidagi tahrirda bayon etilsin: “8. Quyidagi pedagog kadrlarga malaka toifasi (lavozim) toʻgʻridan-toʻgʻri (attestatsiyadan oʻtkazilmasdan) beriladi: a) Oʻzbekiston Respublikasi Maktabgacha va maktab taʼlimi vazirligi tomonidan roʻyxati tasdiqlanadigan sport musobaqalarining: tuman (shahar) bosqichi gʻolib tarbiyalanuvchisini (1-oʻrin) tayyorlagan maktabgacha taʼlim tashkilotlarining jismoniy tarbiya yoʻriqchilariga — ikkinchi malaka toifasi (katta oʻqituvchi lavozimi); Qoraqalpogʻiston Respublikasi, viloyatlar va Toshkent shahar bosqichi gʻolib tarbiyalanuvchisini (1-oʻrin) tayyorlagan maktabgacha taʼlim tashkilotlarining jismoniy tarbiya yoʻriqchilariga — birinchi malaka toifasi (yetakchi oʻqituvchi lavozimi); xalqaro hamda respublika bosqichi gʻolib va sovrindor tarbiyalanuvchisini (1 — 3-oʻrin) tayyorlagan maktabgacha taʼlim tashkilotlarining jismoniy tarbiya yoʻriqchilariga — oliy malaka toifasi (bosh oʻqituvchi lavozimi); b) belgilangan tartibda tasdiqlanadigan xalqaro va respublika miqyosidagi sport hamda ommaviy jismoniy tarbiya tadbirlarining respublika, hududiy va jismoniy tarbiya-sport tashkilotlari kalendar-rejalariga kiritiladigan, shuningdek, Oʻzbekiston Respublikasi hududida oʻtkaziladigan xalqaro va respublika miqyosidagi rasmiy sport yoki ommaviy jismoniy tarbiya tadbirlari roʻyxatiga kiritilgan sport musobaqalarining: tuman (shahar) bosqichi gʻolib oʻquvchisini (1-oʻrin) tayyorlagan taʼlim tashkilotlarining jismoniy tarbiya fani oʻqituvchilariga — ikkinchi malaka toifasi (katta oʻqituvchi lavozimi); Qoraqalpogʻiston Respublikasi, viloyatlar va Toshkent shahar bosqichi gʻolib oʻquvchisini (1-oʻrin) tayyorlagan taʼlim tashkilotlarining jismoniy tarbiya fani oʻqituvchilariga — birinchi malaka toifasi (yetakchi oʻqituvchi lavozimi); xalqaro hamda respublika bosqichi gʻolib va sovrindor oʻquvchisini (1 — 3-oʻrin) tayyorlagan taʼlim tashkilotlari jismoniy tarbiya fani oʻqituvchilariga — oliy malaka toifasi (bosh oʻqituvchi lavozimi); v) jismoniy tarbiya fani olimpiadasining, shuningdek, “Besh tashabbus olimpiadasi”, olimpiya, noolimpiya va milliy sport turlari boʻyicha uch bosqichli umumrespublika sport musobaqalarining: tuman (shahar) bosqichi gʻolib va sovrindor oʻquvchisini (1 — 3-oʻrin) tayyorlagan taʼlim tashkilotlarining jismoniy tarbiya fani oʻqituvchilariga — ikkinchi malaka toifasi (katta oʻqituvchi lavozimi); Qoraqalpogʻiston Respublikasi, viloyatlar va Toshkent shahar bosqichi gʻolib va sovrindor oʻquvchisini (1 — 3-oʻrin) tayyorlagan taʼlim tashkilotlarining jismoniy tarbiya fani oʻqituvchilariga — birinchi malaka toifasi (yetakchi oʻqituvchi lavozimi); respublika (final) bosqichi gʻolib va sovrindor oʻquvchisini (1 — 3-oʻrin) tayyorlagan taʼlim tashkilotlarining jismoniy tarbiya fani oʻqituvchilariga — oliy malaka toifasi (bosh oʻqituvchi lavozimi); g) xalqaro matematika (IMO), fizika (IPhO), kimyo (IChO), biologiya (IBO) informatika (IOI) olimpiadalarida oltin, kumush yoki bronza medalni (birinchi, ikkinchi va uchinchi oʻrinni) qoʻlga kiritgan sovrindor oʻquvchini tayyorlagan taʼlim tashkilotlarining pedagog kadrlariga — oliy malaka toifasi (bosh oʻqituvchi lavozimi)”; 23-bandda: quyidagi mazmundagi oltinchi — toʻqqizinchi xatboshilar bilan toʻldirilsin: “Zaruratga koʻra, maʼlumotlarga aniqlik kiritish maqsadida, pedagog kadrdan quyidagi qoʻshimcha hujjatlar talab qilinishi mumkin: pedagogning familiyasi yoki ismi oʻzgarganligi toʻgʻrisidagi maʼlumot; navbatdagi majburiy attestatsiyaga jalb etilmasdan navbatdan tashqari attestatsiyaga jalb qilinishiga asos boʻladigan hujjatlar; pedagog kadrlar toʻgʻridan-toʻgʻri attestatsiyadan oʻtkazilmasdan, malaka toifasi (lavozim) sertifikatini olish uchun asos boʻladigan hujjatlar”; oltinchi va yettinchi xatboshilar tegishlicha oʻninchi va oʻn birinchi xatboshilar deb hisoblansin; 31-bandning ikkinchi xatboshisi quyidagi tahrirda bayon etilsin: “Vakolatli vazirliklar tomonidan maktabgacha, umumiy oʻrta va maktabdan tashqari taʼlim tashkilotlari pedagog kadrlari uchun mutaxassislik fani va kasb standarti boʻyicha bilim darajasini aniqlash hamda pedagogik mahoratini baholash, oʻrta maxsus va professional taʼlim tashkilotlari pedagog kadrlari uchun oʻquv fani boʻyicha malaka sinovlarini (keyingi oʻrinlarda — malaka sinovlari) oʻtkazish shakli hamda jadvali har yili malaka sinovlari boshlanishidan 10 kun oldin tasdiqlanib, ularning rasmiy veb-saytida eʼlon qilinadi, tegishli vazirliklar va idoralarga hamda vakolatli vazirlikning rasmiy veb-saytidagi pedagog kadrning shaxsiy kabinetiga yuboriladi”; 33-band quyidagi tahrirda bayon etilsin: “33. Pedagog kadrlar ikki bosqichda attestatsiyadan oʻtkaziladi hamda ikkita bosqich boʻyicha umumiy 100 ballik tizimda baholanadi. Bunda: a) maktabgacha, umumiy oʻrta va maktabdan tashqari taʼlim tashkilotlari pedagog kadrlari boʻyicha (umumiy oʻrta taʼlim maktablarining musiqa madaniyati hamda jismoniy tarbiya fanlari oʻqituvchilaridan tashqari) birinchi bosqichda — pedagogning mutaxassislik fani va kasb standarti boʻyicha bilim darajasi, ikkinchi bosqichda — pedagogik mahorati baholanadi; oʻrta maxsus va professional taʼlim tashkilotlari pedagog kadrlari boʻyicha birinchi bosqichda — pedagog kadrning pedagogik mahorati va psixologik tayyorgarligi baholanadi, ikkinchi bosqichda — oʻquv fani boʻyicha bilim darajasi baholanadi; b) umumiy oʻrta taʼlim maktablarining musiqa madaniyati hamda jismoniy tarbiya fanlari oʻqituvchilarining amaliy (ijodiy) imtihonlarini oʻtkazish tartibi Maktabgacha va maktab taʼlimi vazirligi hamda Madaniyat vazirligi va Sport vazirligi tomonidan belgilanadi”; 34-band quyidagi mazmundagi yettinchi va sakkizinchi xatboshilar bilan toʻldirilsin: “Oʻrta maxsus va professional taʼlim tashkilotlari pedagog kadrlari uchun ikkinchi bosqichda — pedagogning oʻquv fani boʻyicha bilim darajasini aniqlash uchun 40 ta test topshirigʻi beriladi. Har bir toʻgʻri bajarilgan test topshirigʻi 2 ball bilan baholanib, test sinovlari uchun jami 80 ball beriladi”; 341-bandning ikkinchi xatboshisi quyidagi tahrirda bayon etilsin: “Har bir toʻgʻri bajarilgan test topshirigʻi 2 ball (umumiy oʻrta taʼlim maktablarining musiqa madaniyati hamda jismoniy tarbiya fanlari oʻqituvchilariga 1 ball) bilan baholanib, test sinovlari uchun jami 80 ball (umumiy oʻrta taʼlim maktablarining musiqa madaniyati hamda jismoniy tarbiya fanlari oʻqituvchilariga 40 ball) beriladi”; 35-band quyidagi tahrirda bayon etilsin: “35. Maktabgacha, umumiy oʻrta va maktabdan tashqari taʼlim tashkilotlari pedagog kadrlari uchun (umumiy oʻrta taʼlim maktablarining musiqa madaniyati hamda jismoniy tarbiya fanlari oʻqituvchilaridan tashqari) ikkinchi bosqichda — pedagogik mahoratni aniqlash maqsadida ilgʻor pedagogik uslub va texnologiyalarni (“case study” uslubi, loyihalar uslubi, hamkorlikda oʻqitish, “amaliy oʻyin”, interfaol taʼlim uslubi va boshqalar) qoʻllash boʻyicha 10 ta topshiriq beriladi. Har bir toʻgʻri berilgan javob 2 ball bilan baholanib, jami 20 ball beriladi. Umumiy oʻrta taʼlim maktablarida musiqa madaniyati hamda jismoniy tarbiya fanlari oʻqituvchilari uchun ikkinchi bosqich amaliy imtihonlari 60 ball bilan baholanadi”; 36-bandning uchinchi xatboshisi quyidagi tahrirda bayon etilsin: “Umumiy oʻrta, oʻrta maxsus va professional taʼlim tashkilotlarining kamida S1 darajadagi milliy yoki unga mos darajadagi xalqaro tan olingan sertifikatga ega chet (ingliz, fransuz, nemis, ispan, italyan, arab, xitoy, yapon, koreys, turk, fors, pushtu, dari, urdu, hind) tili yoki Oliy taʼlim, fan va innovatsiyalar vazirligi huzuridagi Bilim va malakalarni baholash agentligi tomonidan beriladigan kamida B+ (avvalgi tizimda 80 ball yoki undan yuqori) darajadagi umumtaʼlim fanini bilish darajasi toʻgʻrisida sertifikatga ega fan oʻqituvchilariga (boshlangʻich taʼlim oʻqituvchilari bundan mustasno) sertifikatning amal qilish davrida navbatdagi majburiy attestatsiyada mutaxassislik fani va kasb standarti boʻyicha bilim darajasini aniqlash hamda oʻquv fani boʻyicha malaka sinovidan maksimal ball beriladi hamda ular ushbu oʻquv fani boʻyicha malaka sinovidan ozod etiladi. Bunda sertifikatga ega pedagoglar ikkinchi bosqich sinovida ishtirok etishlari majburiy hisoblanadi”; 37-bandda: quyidagi mazmundagi beshinchi — oʻninchi xatboshilar bilan toʻldirilsin: “Bunda umumiy oʻrta taʼlim maktablarining musiqa madaniyati fani oʻqituvchilari uchun: birinchi bosqich — Maktabgacha va maktab taʼlimi vazirligi tomonidan oʻtkaziladigan test sinovlari; ikkinchi bosqich — Madaniyat vazirligi tomonidan bolalar musiqa va sanʼat maktablarida tashkil etiladigan amaliy (ijodiy) imtihon. Umumiy oʻrta taʼlim maktablarining jismoniy tarbiya fani oʻqituvchilari uchun: birinchi bosqich — Maktabgacha va maktab taʼlimi vazirligi tomonidan oʻtkaziladigan test sinovlari; ikkinchi bosqich — Sport vazirligi tomonidan sport maktablarida tashkil etiladigan amaliy imtihon”; beshinchi va oltinchi xatboshilar tegishlicha oʻn birinchi va oʻn ikkinchi xatboshilar deb hisoblansin; 40-bandning birinchi xatboshisi quyidagi tahrirda bayon etilsin: “40. Taʼlim tashkilotlarining jismoniy tarbiya fani oʻqituvchilari uchun nazariy (ogʻzaki, yozma) sinovlar toʻrtta savoldan iborat boʻladi va belgilangan vaqtda, toʻliq hamda toʻgʻri javob berilganligiga koʻra har bir topshiriq uchun 5 balldan, jami 20 ballik tizimda baholanadi (umumiy oʻrta taʼlim maktablarining jismoniy tarbiya fani oʻqituvchilari bundan mustasno)”; 432-bandning uchinchi xatboshisidagi hamda 439-banddagi tegishli kelishikdagi “Taʼlim inspeksiyasi” soʻzlari tegishli kelishikdagi “vakolatli vazirliklar” soʻzlari bilan almashtirilsin; 44-bandda: quyidagi mazmundagi “d” kichik band bilan toʻldirilsin: “d) oliy maʼlumotga ega boʻlmagan pedagog kadrlarga malaka toifalari berilmaydi, ular: 55 ball va undan yuqori koʻrsatkichga ega boʻlsa — attestatsiyadan oʻtgan, lavozimi saqlangan; 55 balldan kam koʻrsatkichga ega boʻlsa — attestatsiyadan oʻtmagan, oʻqituvchi lavozimiga muvofiq emas, deb hisoblanadi”; oʻn yettinchi va oʻn sakkizinchi xatboshilar tegishlicha yigirmanchi va yigirma birinchi xatboshilar deb hisoblansin; yigirma birinchi xatboshidagi “Mutaxassis” soʻzi “Oliy maʼlumotga ega boʻlmagan hamda mutaxassis” soʻzlari bilan almashtirilsin; 441-band quyidagi tahrirda bayon etilsin: “441. Ish beruvchi mehnat shartnomasini bekor qilmagan taqdirda, navbatdagi majburiy attestatsiyadan oʻta olmagan oliy maʼlumotga ega boʻlmagan hamda mutaxassis (oliy maʼlumotli oʻqituvchi) lavozimidagi pedagog kadr navbatdan tashqari attestatsiyaga koʻpi bilan ketma-ket ikki marta jalb etiladi. Bunda ikki martadan birortasida ham navbatdan tashqari attestatsiyadan oʻta olmagan yoki uzrli sababsiz (kasallikka chalinishi oqibatida mehnatga qobiliyatsizlik davrida hamda davlat yoki jamoat vazifalarini bajarganligidan tashqari hollarda) attestatsiyada ishtirok etmagan pedagog kadr bilan tuzilgan mehnat shartnomasi mehnat toʻgʻrisidagi qonunchilik hujjatlarida belgilangan tartibda xodimning malakasi yetarli boʻlmaganligi sababli bekor qilinadi. Attestatsiyadan oʻta olmagan oliy maʼlumotga ega boʻlmagan hamda mutaxassis (oliy maʼlumotli oʻqituvchi) lavozimidagi pedagog kadrlarni ketma-ket ikki marta navbatdan tashqari attestatsiyaga jalb etishga pedagog kadr faoliyat koʻrsatayotgan taʼlim tashkilotining rahbari shaxsan javobgar hisoblanadi. Attestatsiyadan oʻta olmaganligi sababli mehnat toʻgʻrisidagi qonunchilik hujjatlarida belgilangan tartibda pedagoglarning mehnat shartnomasi (xodimning malakasi yetarli boʻlmaganligi sababli) bekor qilingan taqdirda, pedagog kadr faqat oʻz xohishi bilan navbatdan tashqari Kasbiy sertifikatlash sinovida ishtirok etib, sertifikatni qoʻlga kiritgan holdagina, yana pedagog sifatida ishga qabul qilinishi mumkin”; 47-bandning birinchi xatboshisidagi “Attestatsiya yakunlanganidan soʻng” soʻzlari “Apellyatsiya jarayonlari yakunlanganidan soʻng” soʻzlari bilan almashtirilsin; 48-band quyidagi mazmundagi ikkinchi — toʻrtinchi xatboshilar bilan toʻldirilsin: “Pedagog kadrlarni attestatsiyadan oʻtkazish va malaka toifalari berish tizimi xalqaro eʼtirof etilgan vakolatli xorijiy tashkilotlarning akkreditatsiyasidan oʻtkazilgandan soʻng attestatsiyada ishtirok etib, 86 va undan yuqori ball olgan pedagoglarning bazaviy tarif stavkalariga qoʻshimcha 70 foiz ustama belgilanadi. Bunda qoʻshimcha ustama faqat malaka sinovida (ikkala bosqichda) ishtirok etib, oliy va birinchi malaka toifasiga erishgan (yoki saqlagan) pedagoglarga beriladi. Belgilangan darajadagi milliy yoki unga mos darajadagi xalqaro sertifikatga ega boʻlganligi sababli navbatdagi majburiy attestatsiyada mutaxassislik fani va kasb standarti boʻyicha bilim darajasini aniqlash hamda oʻquv fani boʻyicha malaka sinovidan berilgan maksimal ball eʼtiborga olinmaydi. Ushbu pedagoglar hamda majburiy attestatsiyaga jalb etilmaydigan malaka toifasiga ega pedagog kadrlar oʻz xohishiga koʻra navbatdan tashqari attestatsiyada ishtirok etish orqali ustamaga ega boʻlishlari mumkin. Ustamaning amal qilish muddati ikki yil boʻlib, muddat yakunlangandan soʻng ustama uchun sinovlarda qayta ishtirok etish mumkin boʻladi”; 52-bandning birinchi xatboshisidagi “boshlangandan keyin oʻn kun ichida” soʻzlari “boshlangunga qadar” soʻzlari bilan almashtirilsin; 55-band quyidagi mazmundagi ikkinchi xatboshi bilan toʻldirilsin: “Shuningdek, apellyatsiya shikoyatini koʻrib chiqish jarayonida vakolatli vazirliklar rahbarlarining buyrugʻiga asosan biriktirilgan hududiy masʼullar hamda guruh nazoratchilarini ularga tegishli masalalar boʻyicha jalb qilishga haqli”; 57-band quyidagi tahrirda bayon etilsin: “57. Ariza (shikoyat) roʻyxatga olingan kundan boshlab oʻn kun muddatda, qoʻshimcha oʻrganishlar talab etilganda esa malaka toifasi sertifikatlari shakllantirilgunga qadar koʻrib chiqiladi”; 60-band quyidagi tahrirda bayon etilsin: “60. Apellyatsiya komissiyasi qarori nusxasi apellyatsiya komissiyasi qarori chiqqan kundan eʼtiboran besh kun muddatda vakolatli vazirlikning rasmiy veb-saytidagi murojaat etuvchi pedagog kadrning shaxsiy kabinetiga yuboriladi”; 5-ilovaning matni quyidagi tahrirda bayon etilsin: 7. Vazirlar Mahkamasining “Taʼlim darajasi yuqori boʻlmagan maktablarga malakali oʻqituvchi-pedagoglarni jalb qilish chora-tadbirlari toʻgʻrisida” 2021-yil 15-oktabrdagi 646-son qarorining 2-bandi “a” kichik bandi uchinchi xatboshisi chiqarib tashlansin. 8. Vazirlar Mahkamasining “Prezident taʼlim muassasalari agentligi huzuridagi Pedagogik mahorat va xalqaro baholash ilmiy-amaliy markazi faoliyatini tashkil etish toʻgʻrisida” 2021-yil 7-dekabrdagi 741-son qarorida: a) nomi va muqaddimadagi “Prezident taʼlim muassasalari agentligi” soʻzlari “Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi” soʻzlari bilan almashtirilsin; b) 1-bandda: ikkinchi va uchinchi xatboshilaridagi “Prezident taʼlim muassasalari agentligi” soʻzlari “Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi” soʻzlari bilan almashtirilsin; quyidagi mazmundagi toʻqqizinchi — oʻn birinchi xatboshilar bilan toʻldirilsin: “davlat va nodavlat umumtaʼlim muassasalari oʻquvchilarining bilimini baholash; taʼlim va ilmiy-tadqiqot sohalariga doir innovatsion loyihalarni amalga oshirish; pedagog kadrlarga malaka toifasi berish sinovlarini tashkil qilishda Maktabgacha va maktab taʼlimi vazirligiga koʻmaklashish”; v) 3-bandda: uchinchi xatboshidagi “Moliya vazirligi Gʻaznachiligida” soʻzlari “Iqtisodiyot va moliya vazirligi huzuridagi Gʻaznachilik xizmati qoʻmitasida” soʻzlari bilan almashtirilsin; beshinchi xatboshidagi “Davlat test markazining” soʻzlari “Oliy taʼlim, fan va innovatsiyalar vazirligi huzuridagi Bilim va malakalarni baholash agentligining” soʻzlari bilan almashtirilsin. 9. Vazirlar Mahkamasining “Xalq taʼlimi vaziri jamgʻarmasi faoliyatini tashkil etish chora-tadbirlari toʻgʻrisida” 2022-yil 2-avgustdagi 425-son qarorida: a) nomidagi “Xalq taʼlimi vaziri” soʻzlari “Maktabgacha va maktab taʼlimi vaziri” soʻzlari bilan almashtirilsin; b) muqaddima quyidagi tahrirda bayon etilsin: “Oʻzbekiston Respublikasi Prezidentining “2022 — 2026-yillarda maktab taʼlimini rivojlantirish boʻyicha milliy dasturni tasdiqlash toʻgʻrisida” 2022-yil 11-maydagi PF-134-son Farmoni ijrosi yuzasidan, shuningdek, maktabgacha va maktab taʼlimi tizimida mehnat faoliyatini amalga oshirayotgan, tarbiyalanuvchilari hamda oʻquvchilari yuqori natijalarga erishgan malakali pedagog kadrlarning mehnatini ragʻbatlantirish hamda oʻz ustida doimiy ishlaydigan, oʻzining oʻqitish uslubiga va xalq orasida obroʻ-eʼtiborga ega boʻlgan oʻqituvchilarni yanada qoʻllab-quvvatlash maqsadida Vazirlar Mahkamasi qaror qiladi”; v) 1-bandda: birinchi xatboshidagi “xalq” soʻzi “maktab” soʻzi bilan almashtirilsin; ikkinchi xatboshidagi “Xalq taʼlimi vazirligining” soʻzlari “Maktabgacha va maktab taʼlimi vazirligining” soʻzlari bilan almashtirilsin; g) 3-bandda: ikkinchi xatboshi quyidagi tahrirda bayon etilsin: “Maktabgacha va maktab taʼlimi vazirligi tizimidagi maktabgacha taʼlim tashkilotlari va umumiy oʻrta taʼlim muassasalarida (keyingi oʻrinlarda — taʼlim tashkilotlari) faoliyat yuritayotgan malakali pedagog kadrlarga har oylik ustama toʻlash”; uchinchi xatboshidagi “xalq taʼlimi” soʻzlari “maktabgacha va maktab taʼlimi” soʻzlari bilan almashtirilsin; quyidagi mazmundagi toʻrtinchi va beshinchi xatboshilar bilan toʻldirilsin: “A. Avloniy nomidagi pedagogik mahorat milliy instituti hamda Qoraqalpogʻiston Respublikasi va viloyatlar pedagogik mahorat markazlariga chet ellik mutaxassislarni jalb qilish va ularning mehnatiga haq toʻlash bilan bogʻliq xarajatlarni qoplash; Bahodir Jalolov nomidagi boksga ixtisoslashtirilgan sport maktabi va Oksana Chusovitina nomidagi gimnastikaga ixtisoslashtirilgan sport maktabi xodimlariga har oylik 100 (yuz) foizgacha ustama toʻlovlarini toʻlash”; toʻrtinchi — yettinchi xatboshilar tegishlicha oltinchi — toʻqqizinchi xatboshilar deb hisoblansin; d) 4-bandda: birinchi xatboshidagi “Xalq taʼlimi vazirining” soʻzlari “Maktabgacha va maktab taʼlimi vazirining” soʻzlari bilan almashtirilsin; toʻrtinchi xatboshidagi “xalq taʼlimi” soʻzlari “maktabgacha va maktab taʼlimi” soʻzlari bilan almashtirilsin; e) 1-ilovaning matni quyidagi tahrirda bayon etilsin: 1. Mazkur Nizom Maktabgacha va maktab taʼlimi vaziri jamgʻarmasi (keyingi oʻrinlarda — Jamgʻarma) mablagʻlarini shakllantirish va undan foydalanish, Jamgʻarma mablagʻlari hisobidan Maktabgacha va maktab taʼlimi tizimidagi pedagog xodimlarni ragʻbatlantirish tartibini belgilaydi. 2. Jamgʻarma yuridik shaxs hisoblanmaydi va uning mablagʻlari Oʻzbekiston Respublikasi Maktabgacha va maktab taʼlimi vazirligining (keyingi oʻrinlarda — Vazirlik) Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasi (keyingi oʻrinlarda — Gʻaznachilik xizmati qoʻmitasi) shaxsiy gʻazna hisobvaragʻida jamlanadi. 3. Jamgʻarma mablagʻlari hisobidan malakali pedagog kadrlarga har oylik ustama mazkur Nizomga ilovaga muvofiq sxema asosida toʻlanadi. 4. Ushbu Nizomda quyidagi asosiy tushunchalardan foydalaniladi: nomzodlar — taʼlim tashkilotlarida faoliyat yuritayotgan, belgilangan kvota doirasida pedagog kadrlar attestatsiyasining birinchi bosqichi — pedagogning mutaxassislik fani va kasb standarti boʻyicha bilim darajasini aniqlash natijalariga koʻra umumiy ballning kamida 80 foizini qoʻlga kiritgan fan oʻqituvchilari hamda maktabgacha taʼlim tashkilotlarining tarbiyachilari; malakali pedagog kadrlar — taʼlim tashkilotlarida faoliyat yuritayotgan, mutaxassislik fani va kasb standarti boʻyicha bilim darajasi, pedagogik mahorati yuqori boʻlgan hamda mazkur nizom talablariga javob beradigan fan oʻqituvchilari hamda maktabgacha taʼlim tashkilotlarining tarbiyachilari; ilgʻor xodimlar — maktabgacha va maktab taʼlimi tizimida faoliyat yuritayotgan: taʼlim sifatini oshirishga oʻz hissasini qoʻshgan hamda samarali faoliyat yuritayotgan rahbar kadrlar va xodimlar, psixologlar va kutubxonachilar; oʻz faoliyatida yuqori natijalarga erishgan yoki oʻz mahorat maktabini tashkil qilgan metodistlar; respublika boʻyicha tashabbus koʻrsatgan, ishlari respublika va xalqaro miqyosda ommalashgan yoki maktabgacha va maktab taʼlimi tizimida samarali faoliyat yuritayotgan pedagog kadrlar; mobil metodik guruhlar — Oʻzbekiston Respublikasi Prezidentining “Xalq taʼlimi tizimini isloh qilish boʻyicha qoʻshimcha chora-tadbirlar toʻgʻrisida” 2022-yil 3-fevraldagi F-22-son farmoyishiga muvofiq hududlardagi taʼlim sifati past, muhiti ogʻir boʻlgan maktablarga borib pedagoglarga ilgʻor oʻqitish metodikalari va innovatsiyalarga oʻrgatish tizimini yoʻlga qoʻyish maqsadida tashkil etilgan metodik guruhlar; taʼlim sifatini oshirish boʻyicha Vazirlik tomonidan amalga oshirilayotgan loyihalarni amaliyotga tatbiq etishda ekspert sifatida ishtirok etgan pedagog kadrlar. 5. Jamgʻarma mablagʻlari quyidagi manbalar hisobidan shakllantiriladi: Oʻzbekiston Respublikasi Davlat budjetidan ajratiladigan mablagʻlar; Jamgʻarmaning vaqtincha boʻsh turgan mablagʻlarini tijorat banklariga joylashtirishdan olinadigan daromadlar; yuridik va jismoniy shaxslarning, shu jumladan, Oʻzbekiston Respublikasi norezidentlarining homiylik xayriyalari; xalqaro moliya tashkilotlari, xorijiy davlatlarning grantlari va texnik koʻmaklashish mablagʻlari; qonunchilik hujjatlarida taqiqlanmagan boshqa manbalar. 6. Jamgʻarmaning mablagʻlari quyidagi maqsadlarda sarflanadi: Vazirlik tizimidagi taʼlim tashkilotlarida faoliyat yuritayotgan malakali pedagog kadrlarga har oylik ustama toʻlash; Vazirlik tizimida faoliyat yuritayotgan ilgʻor xodimlarga bir martalik pul mukofotini toʻlash; Oʻzbekiston Respublikasi Prezidentining “Iqtidorli yoshlarni aniqlash va yuqori malakali kadrlar tayyorlashning uzluksiz tizimini tashkil etish chora-tadbirlari toʻgʻrisida” 2019-yil 3-maydagi PQ-4306-son qaroriga muvofiq xalqaro va asosiy olimpiadaning respublika bosqichida gʻolib boʻlgan oʻquvchilarni tayyorlagan pedagog kadrlarga bir martalik pul mukofotlarini toʻlash; A. Avloniy nomidagi pedagogik mahorat milliy instituti hamda Qoraqalpogʻiston Respublikasi va viloyatlar pedagogik mahorat markazlariga chet ellik mutaxassislarni jalb qilish va ularning mehnatiga haq toʻlash bilan bogʻliq xarajatlarni qoplash; Bahodir Jalolov nomidagi boksga ixtisoslashtirilgan sport maktabi va Oksana Chusovitina nomidagi gimnastikaga ixtisoslashtirilgan sport maktabi xodimlariga har oylik 100 (yuz) foizgacha ustama toʻlovlarini toʻlash; malakali pedagog kadrlar va ilgʻor xodimlarni saralash bilan bogʻliq xarajatlarni qoplash; hududlardagi taʼlim sifati past, muhiti ogʻir boʻlgan maktablarga borib, pedagoglarga ilgʻor oʻqitish metodikalari va innovatsiyalarga oʻrgatish tizimini yoʻlga qoʻyish maqsadida tashkil etilgan metodik guruhlar faoliyatini tashkil etish bilan bogʻliq xarajatlarni qoplash, shu jumladan, ushbu guruhlar tarkibiga jalb etilgan mutaxassislarni ragʻbatlantirish; taʼlim sohasida xizmat koʻrsatuvchi vakolatli xalqaro tashkilotlarni jalb qilgan holda pedagog kadrlarning umumtaʼlim fanlari hamda tarbiyachilik kasbi boʻyicha bilim darajasi va pedagogik mahoratini baholash tizimini ishlab chiqish hamda amaliyotga joriy qilish bilan bogʻliq xarajatlarni qoplash. Jamgʻarma mablagʻlarining ushbu bandda nazarda tutilmagan boshqa maqsadlarga yoʻnaltirilishiga yoʻl qoʻyilmaydi. 7. Jamgʻarmaning joriy yilda foydalanilmagan mablagʻlari respublika budjetiga qaytarilmaydi va ulardan keyingi yillarda foydalaniladi. 8. Malakali pedagog kadrlarga har oylik ustama toʻlash ishlarini muvofiqlashtirish uchun har yili 10-yanvarga qadar Vazirlikda doimiy ravishda ishlaydigan Ishchi guruh (keyingi oʻrinlarda — Ishchi guruh) tuziladi. Ishchi guruh tarkibi Oʻzbekiston Respublikasi maktabgacha va maktab taʼlimi vazirining buyrugʻi bilan tasdiqlanadi. Ishchi guruh tarkibiga faol jamoatchilik vakillari jalb qilinadi. 9. Har oylik ustama toʻlanadigan malakali pedagog kadrlarni saralash ikki bosqichda quyidagi tartibda amalga oshiriladi: a) Vazirlik har oylik ustama toʻlanadigan malakali pedagog kadrlarning respublika boʻyicha cheklangan yillik sonini (keyingi oʻrinlarda — kvota) har yili 20-yanvarga qadar belgilaydi; b) Ishchi guruh har yili 1-fevralga qadar kvotani taʼlim tashkilotlari soni, fan yoʻnalishlari boʻyicha faoliyat yuritib kelayotgan pedagoglar hamda tarbiyachilar sonidan kelib chiqib, “Maktabgacha taʼlim”, “Boshlangʻich taʼlim”, “Filologiya fanlari”, “Ijtimoiy fanlar”, “Aniq fanlar”, “Tabiiy va iqtisodiy fanlar”, “Amaliy fanlar” yoʻnalishlari (keyingi oʻrinlarda — fan yoʻnalishlari) boʻyicha Qoraqalpogʻiston Respublikasi, viloyatlar va Toshkent shahri (keyingi oʻrinlarda — hududlar) kesimida taqsimlaydi; v) Ishchi guruh tomonidan kvotaga mos ravishda tegishli yil uchun Jamgʻarma hisobidan har oylik ustama toʻlanadigan malakali pedagog kadrlarni saralab olish quyidagi bosqichlarda amalga oshiriladi: 1-bosqichda — kvota belgilangan yildan avvalgi yilning yanvar — iyun va sentabr — dekabr oylarida boʻlib oʻtgan taʼlim tashkilotlari pedagog kadrlarini attestatsiyadan oʻtkazishning birinchi bosqichi — pedagogning mutaxassislik fani va kasb standarti boʻyicha bilim darajasini aniqlash (keyingi oʻrinlarda — malaka sinovlari) natijalari har yili 1-martga qadar tahlil qilinadi va nomzodlar roʻyxati shakllantiriladi hamda 2-bosqichga oʻtkaziladigan nomzodlar quyidagi tartibda tanlab olinadi: hududlar kesimida fan yoʻnalishlari boʻyicha taqsimlangan har bitta kvota uchun nomzodlar orasidan malaka sinovlaridan eng yuqori natijani koʻrsatgan uchta nomzod tanlab olinadi. Bunda: nomzodlar malaka sinovlarida bir necha marotaba ishtirok etsa yoki bir necha fandan ishtirok etgan taqdirda eng yuqori natijani qayd etgan fani boʻyicha yoki attestatsiya navbati tanlanadi; agarda nomzod ikkita fan boʻyicha ham nomzod sifatida tanlab olingan taqdirda qaysi fanni tanlash oʻqituvchi tomonidan amalga oshiriladi; nomzodlarning ballari teng boʻlgan taqdirda, ularni tanlab olish quyidagi ketma-ketlikda amalga oshiriladi: nomzodning amaldagi malaka toifasi darajasi yuqoriligi; Vazirlik tizimidagi tashkilotlardagi koʻp yillik ish stajiga egaligi; yuqoridagi barcha holatlarda ham ballar teng kelib qolgan taqdirda, istisno tariqasida, pedagoglarning barchasi ikkinchi bosqichga oʻtkaziladi; 2-bosqichda — 1-bosqich yakunlangandan soʻng 60 ish kuni ichida tanlab olingan nomzodlarning kasbiy mahoratini baholash uchun suhbat oʻtkaziladi. Bunda: suhbat oʻtkazish tartibi va mezonlari Oʻzbekiston Respublikasi maktabgacha va maktab taʼlimi vazirining buyrugʻi bilan tasdiqlanadi; nomzodlarning kasbiy mahoratini baholash jarayonlari videoyozuvga olinadi; 2-bosqich jarayonlari yakunida birinchi va ikkinchi bosqich ballari qoʻshilgan holda umumiy ballar chiqariladi hamda eng yaxshi natija egalariga belgilangan kvota doirasida ustama belgilanadi; g) saralash natijalariga koʻra Jamgʻarma hisobidan har oylik ustama olishga tavsiya etilgan umumtaʼlim tashkilotlarining malakali pedagog kadrlariga mehnatga haq toʻlashning eng kam miqdorining 5,5 baravari, maktabgacha taʼlim tashkilotlari tarbiyachilariga 2 baravari miqdorida har oylik ustama toʻlanadi; d) Jamgʻarma hisobidan har oylik ustama olishga tavsiya etilgan malakali pedagog kadrlar roʻyxati saralash yakunlangandan soʻng 15 ish kuni ichida Oʻzbekiston Respublikasi maktabgacha va maktab taʼlimi vazirining buyrugʻi bilan tasdiqlanadi. 10. Pedagog xodimlarga navbatdagi majburiy attestatsiyada mutaxassislik fani va kasb standarti boʻyicha bilim darajasini aniqlash hamda oʻquv fani boʻyicha malaka sinovidan imtiyoz sifatida berilgan maksimal ball inobatga olinmaydi. Ushbu pedagog xodimlar hamda navbatdagi majburiy attestatsiyaga jalb etilmaydigan umumiy oʻrta taʼlim tashkilotlarida faoliyat yuritayotgan fan oʻqituvchilari va maktabgacha taʼlim tashkilotlarida faoliyat yuritayotgan tarbiyachilari oʻz xohishiga koʻra, tegishli yilda tashkil etiladigan attestatsiyada navbatdan tashqari ishtirok etish orqali Jamgʻarma hisobidan har oylik ustama toʻlanadigan malakali pedagog kadrlarni saralashining 1-bosqichida ishtirok etishi mumkin. 11. Bir martalik pul mukofotini olishi belgilangan ilgʻor xodimlar Oʻzbekiston Respublikasi maktabgacha va maktab taʼlimi vaziri tomonidan buyruq bilan tasdiqlanadi. 12. Bir martalik pul mukofoti mehnatga haq toʻlashning eng kam miqdorining 5,5 baravari miqdorida toʻlanadi. 13. Jamgʻarma mablagʻlari hisobidan har oylik ustama olish huquqiga ega boʻlgan malakali pedagog kadrlar va bir martalik pul mukofotini olishi belgilangan ilgʻor xodimlar Vazirlik tomonidan taʼlim sifatini oshirish, yangi innovatsion loyihalarni amalga oshirish, maʼnaviy-maʼrifiy tadbirlarni oʻtkazish va boshqa yoʻnalishda tashkil etiladigan ishchi guruhlar va ekspertlar tarkibiga jamoatchilik asosida jalb etilishi mumkin. 14. Jamgʻarma mablagʻlari hisobidan har oylik ustama olish huquqiga ega boʻlgan malakali pedagog kadrlar roʻyxati Vazirlikning rasmiy veb-saytida eʼlon qilinadi. 15. Jamgʻarmaga Davlat budjetidan ajratiladigan mablagʻlar Jamgʻarmaning Gʻaznachilik xizmati qoʻmitasida ochilgan hisobvaragʻiga yoʻnaltiriladi. Oʻz navbatida, Jamgʻarma ushbu mablagʻlarni Gʻaznachilik xizmati qoʻmitasida ochilgan budjetdan tashqari hisobvaragʻi orqali sarflaydi. 16. Jamgʻarma mablagʻlari hisobidan: har oylik ustama belgilangan kundan boshlab 9 oy davomida; bir martalik pul mukofotlari ularni toʻlash boʻyicha Oʻzbekiston Respublikasi maktabgacha va maktab taʼlimi vazirining buyrugʻi chiqqan vaqtdan boshlab bir oy ichida toʻlab beriladi. 17. Jamgʻarma mablagʻlari hisobidan har oylik ustama olayotgan malakali pedagog kadrlarga bir martalik pul mukofotlarini belgilashga yoʻl qoʻyilmaydi. 18. Malakali pedagog kadrlar hamda ilgʻor xodimlarga har oylik ustama va bir martalik pul mukofotlarini toʻlash Jamgʻarmada mavjud boʻlgan mablagʻlar doirasida amalga oshiriladi. 19. Jamgʻarma mablagʻlari hisobidan har oylik ustama maktabgacha va maktab taʼlimi tizimida mehnat qilayotgan shaxslarga, mehnat qonunchiligiga muvofiq haqiqatda ishlagan davriga mutanosib ravishda toʻlanadi. 20. Maktabgacha va umumiy oʻrta taʼlim tashkilotlari direktorlari, tuman (shahar) maktabgacha va maktab taʼlimi boʻlimi boshliqlari, Qoraqalpogʻiston Respublikasi maktabgacha va maktab taʼlimi vaziri, viloyatlar va Toshkent shahar maktabgacha va maktab taʼlimi boshqarmalari (keyingi oʻrinlarda — hududiy boshqarmalar) boshliqlari maktabgacha va maktab taʼlimi tizimidagi faoliyatini tugatgan malakali pedagog kadrlar toʻgʻrisidagi maʼlumotlarni 5 ish kuni ichida belgilangan tartibda yuqori turuvchi tashkilotga yozma ravishda taqdim etadi. Bunda Vazirlik tizimidagi faoliyatini tugatgan pedagog kadrlarga har oylik ustama toʻlagan va bu haqida oʻz vaqtida yuqori turuvchi tashkilotga yozma xabar bermaganligi uchun tegishli tashkilot rahbari javobgar hisoblanadi hamda ushbu toʻlovlar uning hisobidan qoplanadi. 21. Vazirlik tizimida xodimning ish joyi, lavozimi oʻzgargan holda ham uning har oylik ustamasi saqlab qolinadi va belgilangan muddatga qadar toʻlanadi. Bunda ushbu oʻzgarishlar boʻyicha mazkur Nizomning 20-bandida koʻrsatilgan tartibda xabar beriladi. 22. Oʻzbekiston Respublikasi maktabgacha va maktab taʼlimi vazirining buyrugʻi tasdiqlangandan soʻng 5 ish kuni ichida Jamgʻarma mablagʻi Vazirlik tomonidan tegishli hududiy boshqarmalarning shaxsiy gʻazna hisobvaragʻiga oʻtkaziladi. Hududiy boshqarmalar tomonidan mablagʻ tegishli tuman (shahar) maktabgacha va maktab taʼlimi boʻlimlariga 3 ish kuni ichida oʻtkazib beriladi. Tuman (shahar) maktabgacha va maktab taʼlimi boʻlimlari tomonidan mablagʻ 3 ish kuni ichida pedagog xodimlarga ular faoliyat yuritayotgan tashkilotning gʻazna hisobvaragʻiga oʻtkazish orqali toʻlab beriladi. 23. Jamgʻarma hisobidan moliyalashtiriladigan barcha xarajatlar Oʻzbekiston Respublikasi maktabgacha va maktab taʼlimi vazirining buyrugʻi bilan amalga oshiriladi. 24. Jamgʻarma mablagʻlaridan foydalanish yuzasidan nazorat qonunchilikka muvofiq amalga oshiriladi. 25. Ushbu Nizomni qoʻllashda yuzaga keladigan nizolar qonunchilikda belgilangan tartibda hal etiladi. 26. Mazkur Nizom talablarining buzilishida aybdor boʻlgan shaxslar qonunchilikka muvofiq javob beradilar. 10. Vazirlar Mahkamasining “Prezident, ijod, ixtisoslashtirilgan maktab va maktab-internatlarga oʻquvchilarni saralab olish hamda qabul qilish tartibiga oid normativ-huquqiy hujjatlarni tasdiqlash toʻgʻrisida” 2023-yil 27-maydagi 214-son qarorida: a) 1-ilovaning 33-bandi birinchi xatboshisi quyidagi tahrirda bayon etilsin: “33. Ikkinchi bosqich natijasiga koʻra teng natijalar yuzaga kelgan hollarda, yaʼni reytingda 24-oʻrin atrofida tenglik boʻlsa, muammoni yechish va tanqidiy fikrlash yoʻnalishlarining jamlanma bali boʻyicha eng yuqori ball toʻplagan nomzodga, agar shunda ham natijalar teng boʻlsa, imtihonda javobi belgilangan masalalar toifalarining har biri boʻyicha yuqori ball toʻplagan oʻquvchilarga quyidagi tartibda ustunlik beriladi”; b) 2-ilovada: 4-bandning “b” kichik bandida: birinchi xatboshi quyidagi tahrirda bayon etilsin: “b) Prezident maktablarining kirish imtihonlarida ishtirok etish uchun onlayn hujjat topshirish jarayonida ixtiyoriy ravishda hududdagi (Qoraqalpogʻiston Respublikasi, viloyatlar va Toshkent shahri) ixtisoslashtirilgan maktablardan birini tanlagan, Prezident maktablarining 5-sinfiga kirish imtihonlarining 2-bosqichida ishtirok etib, oʻqishga qabul qilinmagan 48 nafar oʻquvchi ballar ketma-ketligida hujjat topshirgan ixtisoslashtirilgan maktabning aniq fanlar yoʻnalishi uchun belgilangan qabul kvotasining 50 foizidan oshmagan holda oʻqishga qabul qilinadi”; ikkinchi xatboshi chiqarib tashlansin; uchinchi xatboshi ikkinchi xatboshi deb hisoblansin; 17-band quyidagi mazmundagi yettinchi xatboshi bilan toʻldirilsin: “Bunda kirish imtihonlari natijalariga koʻra oʻquvchining toʻplagan ballari bir nechta ixtisoslashtirilgan maktablarga qabul qilish uchun yetarli boʻlgan taqdirda u tanlagan birinchi maktabga oʻqishga qabul qilinadi”; 37-band quyidagi tahrirda bayon etilsin: “37. Kirish imtihonlari natijalaridan norozi boʻlgan oʻquvchilarning murojaatlari apellyatsiya komissiyasi tomonidan Agentlik direktori tomonidan belgilanadigan tartib asosida koʻrib chiqiladi. Agentlikda tuzilgan apellyatsiya komissiyasiga Agentlik direktori oʻrinbosari, hududlardagi taʼlim muassasalarida tashkil qilinadigan apellyatsiya komissiyasiga muassasa direktori raislik qiladi”; 43-band quyidagi mazmundagi ikkinchi xatboshi bilan toʻldirilsin: “Mazkur Nizomning 47-bandida nazarda tutilgan hollar bundan mustasno”; 47-bandning ikkinchi xatboshisi quyidagi tahrirda bayon etilsin: “Ixtisoslashtirilgan maktablarga oʻquv yilining I choragi yakuniga qadar ballar ketma-ketligi boʻyicha oʻquvchilar qabul qilinadi”; v) 3-ilova quyidagi mazmundagi 21-band bilan toʻldirilsin: “21. Agentlik tomonidan har yili oʻtkaziladigan umumiy oʻrta taʼlim muassasalari oʻquvchilari oʻrtasida badiiy adabiyot va sanʼat sohasida iqtidorli yoshlarni saralashga qaratilgan tuman (shahar) va viloyat bosqichlaridan iborat tanlovning viloyat bosqichida sovrinli 1, 2 va 3-oʻrinlarni qoʻlga kiritgan 6-sinf oʻquvchilari ijod maktablariga umumiy qabul parametrlari doirasida kirish imtihonisiz oʻqishga qabul qilinadi”. 11. Vazirlar Mahkamasining 2023-yil 25-dekabrdagi 681-son qarori bilan tasdiqlangan Davlat umumiy oʻrta taʼlim muassasalari direktori lavozimiga nomzodlarni menejerlik oʻquv kurslarida oʻqitish va ularga menejerlik sertifikatini berish tartibi toʻgʻrisidagi nizomning 49-bandi quyidagi tahrirda bayon etilsin: “49. Apellyatsiya komissiyasi yakuniy sinov boshlangandan keyin ikki kun ichida Institut rektorining buyrugʻi asosida 3 yoki 5 nafardan iborat tarkibda tuziladi. Apellyatsiya komissiyasi aʼzoligiga Institutning budjetdan tashqari jamgʻarmasi hisobidan fuqarolik-huquqiy shartnoma asosida malakali mutaxassislar jalb etiladi”. 12. Vazirlar Mahkamasining “Davlat umumiy oʻrta taʼlim tashkilotlari pedagog kadrlarini kasbiy sertifikatlash boʻyicha davlat xizmatlarini koʻrsatishning maʼmuriy reglamentini tasdiqlash toʻgʻrisida” 2024-yil 12-fevraldagi 87-son qarorida: a) 3-bandda: quyidagi mazmundagi ikkinchi xatboshi bilan toʻldirilsin: “stajyor-oʻqituvchilar bir yilga ishga qabul qilinadilar, muddat yakunlangandan soʻng, faqat kasbiy sertifikat olgan yoki navbatdan tashqari pedagog kadrlar attestatsiyasida ishtirok etib, kamida mutaxassis (oliy maʼlumotli oʻqituvchi) lavozimi saqlangan darajada koʻrsatkichga ega boʻlgan pedagoglar bilan belgilangan tartibda oʻqituvchi sifatida mehnat shartnomasi tuziladi”; ikkinchi va uchinchi xatboshilar tegishlicha uchinchi va toʻrtinchi xatboshilar deb hisoblansin; uchinchi xatboshi quyidagi tahrirda bayon etilsin: “2023/2024 oʻquv yilidan boshlab umumiy oʻrta taʼlim tashkilotlarida pedagog kasbiga birinchi marta ishga qabul qilingan stajyor-oʻqituvchilar, 2024/2025 oʻquv yilidan boshlab esa pedagoglar attestatsiyasidan oʻta olmagan, mutaxassis (oliy maʼlumotli oʻqituvchi) lavozimiga muvofiq emas, deb topilgan pedagog kadrlar ham kasbiy sertifikatlash sinovlariga jalb etiladi”; b) ilovada: 2-bandning oltinchi xatboshisi quyidagi tahrirda bayon etilsin: “talabgor — kasbiy sertifikat olishga daʼvogar boʻlgan davlat umumiy oʻrta taʼlim tashkilotidagi hamda avval kasbiy sertifikatlashda ishtirok etib, oʻta olmagan stajyor-oʻqituvchi yoki mutaxassis lavozimidagi, shuningdek, pedagoglar attestatsiyasidan oʻta olmagan, mutaxassis (oliy maʼlumotli oʻqituvchi) lavozimiga muvofiq emas, deb topilgan pedagog kadrlar”; 7-band quyidagi mazmundagi uchinchi xatboshi bilan toʻldirilsin: “Bunda belgilangan muddat davomida kasbiy sertifikatni ola olmaganligi sababli oʻqituvchi sifatida mehnat shartnomasi tuzilmagan yoki pedagoglar attestatsiyasidan oʻta olmaganligi sababli mehnat shartnomasi bekor qilingan mutaxassis lavozimidagi pedagog kadrlar oxirgi ish joylarini koʻrsatgan holda roʻyxatdan oʻtadilar”; 9-band quyidagi mazmundagi toʻrtinchi va beshinchi xatboshilar bilan toʻldirilsin: “toifaga ega pedagog kadrlar; pedagog kadrlar attestatsiyasida ishtirok etib, kamida mutaxassis (oliy maʼlumotli oʻqituvchi) lavozimi saqlangan darajada koʻrsatkichga ega boʻlgan pedagoglar”; 14-band quyidagi tahrirda bayon etilsin: “14. Nazorat sinovida ishtirok etish uchun roʻyxatdan oʻtib, nazorat sinovida uzrli sabablar (vaqtincha mehnatga qobiliyatsizligi, davlat yoki jamoat vazifalarini bajarayotganligi, respublika va xalqaro musobaqalarda ishtirok etganligi, vaqtincha xorijiy mamlakatda safarda boʻlib turganligi, yaqin qarindoshi vafot etganligi, vakolatli davlat organi yoki taʼlim tashkilotlari rahbarlarining maʼlumotnomasida koʻrsatilgan asoslar)ga koʻra ishtirok etmagan talabgor, tegishli hujjatlar taqdim etilgan holda, nazorat sinovidan oʻtmagan hisoblanadi hamda keyingi tashkil etiladigan nazorat sinovida ishtirok etish uchun qaytadan roʻyxatdan oʻtishi talab etiladi”. 13. Vazirlar Mahkamasining 2024-yil 27-avgustdagi 531-son qarori bilan tasdiqlangan Davlat maktabgacha taʼlim tashkilotlari direktori lavozimiga nomzodlarni menejerlik oʻquv kurslarida oʻqitish va ularga menejerlik sertifikatini berish tartibi toʻgʻrisidagi nizomning 51-bandi quyidagi tahrirda bayon etilsin: “51. Apellyatsiya komissiyasi yakuniy sinov boshlangandan keyin ikki kun ichida Institut rektorining buyrugʻi asosida 3 yoki 5 nafardan iborat tarkibda tuziladi. Apellyatsiya komissiyasi aʼzoligiga Institutning budjetdan tashqari jamgʻarmasi hisobidan fuqarolik-huquqiy shartnoma asosida malakali mutaxassislar jalb etiladi”.